П Р И Ј Е Д Л О Г

На основу члана 50. Закона о буџетском систему Републике Српске („Службени гласник Републике Српске“, број 121/12, 52/14, 103/15 и 15/16), члана 62., 63. и 66. Закона о задужењу, дугу и гаранцијама Републике Српске („Службени гласник Републике Српске“, број 71/12, 52/14 и 114/17), члана 39. став 2, тачка 25. Закона о локалној самоуправи („Службени гласник Републике Српске“, број 97/16), члана 35. став. 2 Статута Града Добој („Службени гласник Града Добој“ број 1/17) и члана 128. Пословника о раду Скупштине Града Добој, („Службени гласник Града Добој“, број 1/17), на сједници одржаној \_\_\_\_\_\_\_\_\_\_2020. године, донијела је:

О Д Л У К У

о кредитном задужењу Града Добој за финансирање капиталних улагања

Члан 1.

Прихвата се дугорочно кредитно задужење Града Добој у износу од 10.000.000,00 КМ (десет милиона) за финансирање капиталних улагања.

Члан 2.

Кредитна средства из члана 1. ове одлуке биће искориштена за финансирање:

* 5.000.000,00 KM – Куповина станова, пословних простора и гаража.
* 220.000,00 КМ – Реконструкција и доградња музеја.
* 300.000,00 КМ – Асфалтирање регионалног пута Горња Палежница.
* 1.200.000,00 КМ – Реконструкција Улице Краља Александра.
* 380.000,00 КМ – Радови на уређењу дограђевинске парцеле (топловод, вреловод,

ел.радови, хидротехнички радови).

* 900.000,00 КМ - Реконструкција магистралног вреловода у Улици Добојских

бригада.

* 500.000,00 КМ – Изградња канализације насеље Баре;
* 1.000.000,00 КМ – Изградња градских саобраћајница (улица поред аутобуске

станице и улица од пумпе Брчко гас до Улице Николе Тесле).

* 500.000,00 КМ - Реконструкција дијела улица: Цара Душана и Николе Пашића.

Члан 3.

Кредитна средства реализоваће се по сљедећим условима :

* Износ главнице кредита: од 10.000.000,00 КМ;
* Рок отплате: 10 година;
* Грејс период: 1 година;
* Начин отплате: у једнаким мјесечним ануитетима;
* Каматна стопа: фиксна, трошкови реализације кредита и остали услови везани за кредитирање, одредиће се према условима понуђача у складу са процедуром реализовања јавних набавки на тендеру;
* Максимална ефективна каматна стопа: 3,7%;

- Рок доспијећа прве отплате: након повлачења кредита;

- Трошкови пријевремене отплате: без трошкова пријевремене отплате

- Обезбјеђење отплате: мјенице Града.

Члан 4.

Обавезе Града Добој по кредитима у 2020. години су сљедеће:

1. НЛБ банка АД Бања Лука (задужење 4.991.451,27 КМ), а обавеза у 2020. години 103.965, КМ.
2. Комерцијална банка АД Бања Лука (задужење 4.610.837,72 КМ), а обавеза у 2020. години 296.064,30 КМ.
3. Раифаисен банка БиХ Сарајево (задужење 5.856.604,23 КМ), а обавеза у 2020. години је 663.797,13 КМ.
4. НЛБ Развојна банка АД Бања Лука (задужење 569.919,46 КМ), а обавеза у 2020.години је 63.324,36 КМ.
5. Уникредит банка АД Бања Лука (задужење 4.765.813,11 КМ) а обавеза у 2020.години је 126.066,67 КМ.
6. Нова Банка АД Бања Лука (задужење 17.799.456,13 КМ) а обавеза у 2020.години 1.483.288,00.
7. У складу са Меморандумом о разумијевању по Споразуму о

финансирања пројекта хитних мјера опоравка од поплаве потписаног између БиХ и Међународне асоцијације за развој/Уговором о под-кредиту број 15 између Министарства финансија и Града Добој обавеза у 2020. години је 75.658,86 КМ.

Укупне обавезе по кредитним задужењима у 2020. години износе: 2.984.510,94 KM.

Потенцијално кредитно задужење по овој Одлуци је укупно 12.141.657,12 КМ, а обавезе у 2020. години 278.005,48 КМ.

Члан 5.

Укупно кредитно задужење у 2020. години по постојећем и предложеном дугу износи 2.984.510,94 КМ што чини 9% изворних прихода (прелиминарни) остварених у 2019.години (прелиминарни изворни приходи у 2019. години су 33.158.000,00 КМ).

Укупно кредитно задужење у 2021. години по претходном и новом дугу износи 4.605.695,90 КМ, што чини 13,89% изворних прихода (прелиминарни) остварених у 2019.години (прелиминарни изворни приходи у 2019. години су 33.158.000,00 КМ).

Члан 6.

За реализацију ове одлуке задужује се Градоначелник града Добој и Одјељење за финансије Градске управе Добој.

Члан 7.

Ова Одлука ступа на снагу осмог дана од дана објављивања у „Службеном гласнику Града Добој“, а примјењиват ће се по добијању сагласности од Министарства финансија Републике Српске.

РЕПУБЛИКА СРПСКА

СКУПШТИНА ГРАДА ДОБОЈ

Број:01-013-\_\_\_\_/20. ПОДПРЕДСЈЕДНИК

Добој,\_\_\_\_\_\_\_2020.год. СКУПШТИНЕ ГРАДА Милош Букејловић

О Б Р А З Л О Ж Е Њ Е

Правни основ за доношење ове одлуке је члан 50. Закона о буџетском систему Републике Српске („Службени гласник Републике Српске“, број 121/12, 52/14, 103/15 и 15/16), члана 62., 63. и 66. Закона о задужењу, дугу и гаранцијама Републике Српске („Службени гласник Републике Српске“, број 71/12, 52/14 и 114/17), члана 39. став 2, тачка 25. Закона о локалној самоуправи („Службени гласник Републике Српске“, број 97/16), члана 35. став. 2 Статута Града Добој („Службени гласник Града Добој“ број 1/17). и члана 128. Пословника о раду Скупштине Града Добој, („Службени гласник Града Добој“ број 1/17).

Кредитним задужењем у износу од 10.000.000,00 КМ, финансираће се пројекати и

то: Куповина станова, пословних простора и гаража, реконструкција и доградња музеја, Асфалтирање регионалног пута Горња Палежница, реконструкција Улице Краља Александра, радови на уређењу дограђевинске парцеле (топловод, вреловод, ел.радови, хидротехнички радови), реконструкција магистралног вреловода у Улици Добојских бригада, изградња канализације у насељу Баре, изградња градских саобраћајница (улица поред аутобуске станице и улица од пумпе Брчко гас до Улице Николе Тесле), реконструкција дијела улица: Цара Душана и Николе Пашића.

С обзиром да су испуњени услови предвиђени законом о задуживању, дугу и гаранцијама Републике Српске, предлаже се доношење одлуке о кредитном задужењу Града Добој, у износу до 10.000.000,00 КМ.

Кредитно задужење по условима из ове одлуке о кредитном задужењу испуњава услове дефинисане чланом 59. став 1. Закона о задуживању, дугу и гаранацијама Републике Српске („Службени гласник Републике Српске“, број 71/12, 52/14 и 114/17).

За реализацију ове одлуке задужен је Градоначелник града Добој и Одјељење за финансије Градске управе Добој.

ОБРАЂИВАЧ ПРЕДЛАГАЧ

ОДЈЕЉЕЊЕ ЗА ФИНАНСИЈЕ ГРАДОНАЧЕЛНИК